Одјеци Руске револуције 1905. захватили су и Грузију, у којој се распламсала герила, коју је крваво угушила царска војска и козаци. Након Фебруарске револуције 1917. Закавказјем (Грузија, Јерменија, Азербејџан) управљао је комитет из Петрограда, познат као Озаком. Каснији догађаји те исте године, а нарочито бољшевичка Октобарска револуција присилили су тадашње политичке лидере Закавказја, који су мање више били мењшевици на невољко отцепљење од Царске Русије и оснивање Закавкаске Демократске Федеративне Републике. Експлозија месних национализама, у комбинацији с притиском који је на ту државу вршила османска војска са запада последњих месеци Првог светског рата, довела је до слома Закавкаске федерације.